Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény
Paragraph Index: 1005

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény (a továbbiakban: Avtv.) alapján a vagyonnyilatkozatokkal kapcsolatos nyilvántartás személyes adatkezelésnek minõsül. A törvény 2. § 1. pontja szerint ugyanis „személyes adat: a meghatározott természetes személlyel (a továbbiakban: érintett) kapcsolatba hozható adat, az adatból levonható, az érintettre vonatkozó következtetés”. A betekintési jog gyakorlása pedig a törvény 2. § 5. pontja alapján („adattovábbítás: ha az adatot meghatározott harmadik személy számára hozzáférhetõvé teszik”) adattovábbításnak tekintendõ. Az Avtv. 11. § (1) bekezdés a) pontja elõírja, hogy az érintett tájékoztatást kérhet személyes adatainak kezelésérõl. A 12. § (1) bekezdése ezt kiegészíti azzal, hogy az érintettnek joga van megtudni, hogy „kik és milyen célból kapják vagy kapták meg az adatokat. Az adattovábbításra vonatkozó nyilvántartás – és ennek alapján a tájékoztatási kötelezettség – idõtartamát az adatkezelést szabályozó jogszabály korlátozhatja. A korlátozás idõtartama személyes adatok esetében öt évnél, különleges adatok esetében pedig húsz évnél rövidebb nem lehet.” Az Avtv. idézett szabályai alapján az önkormányzati képviselõnek mint érintettnek csak akkor van lehetõsége adatainak útját nyomon követni, ha az adatkérésekrõl az adatkezelõ adattovábbítási nyilvántartás vezet. Ahhoz pedig, hogy a betekintõ személy azonosítható legyen elkerülhetetlen a nevének és lakcímének feltüntetése.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes